O‘zbekiston Respublikasi bojxona chegarasi orqali radioelektron vositalar va yuqori chastotali qurilmalarni olib o‘tish tartibiga o‘zgartirishlar kiritish to‘g‘risida

O‘zbekiston Respublikasi Prezidentining 2012-yil 16-oktabrdagi PF-4475-son “O‘zbekiston Respublikasi Aloqa, axborotlashtirish va telekommunikatsiya texnologiyalari davlat qo‘mitasini tashkil etish to‘g‘risida” Farmoni hamda O‘zbekiston Respublikasi Vazirlar Mahkamasining 2012-yil 14-sentabrdagi 271-son “O‘zbekiston Respublikasi Hukumatining ayrim qarorlariga o‘zgartirishlar kiritish to‘g‘risida”gi qaroriga (O‘zbekiston Respublikasi qonun hujjatlari to‘plami, 2012-yil, 38-son, 436-modda) muvofiq O‘zbekiston Respublikasi Davlat bojxona qo‘mitasi va Aloqa, axborotlashtirish va telekommunikatsiya texnologiyalari davlat qo‘mitasi qaror qiladi: 
 1 O‘zbekiston Respublikasi Davlat bojxona qo‘mitasi va O‘zbekiston pochta va telekommunikatsiya agentligining 1998-yil 29-oktabrdagi 01-8/2504, 05/20-889-son bilan tasdiqlangan O‘zbekiston Respublikasi bojxona chegarasi orqali radioelektron vositalar va yuqori chastotali qurilmalarni olib o‘tish tartibiga (ro‘yxat raqami 526, 1998-yil 9-noyabr), ilovaga* muvofiq o‘zgartirishlar kiritilsin. 
 2. Mazkur qaror rasmiy e’lon qilingan kundan e’tiboran kuchga kiradi.